MOKUNA XXVII 
Ma keia Mokuna, e kamailio kakou no ke kii ana o Kahalao- 
mapuana ja Kaonohiokala 1 kane hoopalau na Laieikawai, a me kona 
hoi ana mai. 
A pau ke kauoha a Kahalaomapuana i kona mau kaikuaana, a 
makaukau hoi kona hele ana. 
Ma ka puka ana o ka la, komo ae la o Kahalaomapuana iloko o 
Kohanuilulumoku, a au aku la ma ka moana a hiki i Kealohilani, eha 
malama me ke anahulu, hiki keia iloko o Kealohilani. 
Ta lava i hiki aku ai, aole laua i ike ia Mokukelekahiki ke kiai 
nana e malama ko Kaonohiokala waiwai, kona Kuhina Nui hoi iloko 
o Kealohilani, elua anahulu ko laua kali ana, hoi mai o Mokukele- 
kahiki mai ka mahina mai. 
Hoi mai la o Mokukelekahiki, e moe ana keia moo iloko ka hale, 
i ke poo no piha o loko 0 ua hale nui nei o Mokukelekahiki, 0 ke kina 
no a me ka huelo o ua moo nei, iloko no o ke kai. 
He mea weliweli ia Mokukelekahiki ka ike ana i ua moo nei, lele 
aku la oia a hiki iluna o Nuumealani, ilaila o Kaeloikamalama ke 
kupua nui nana e pani ka puka o ka pea kapu o kukulu o Tahiti, 
kahi i hunaia’i o Kaonohiokala. 
Hai aku la o Mokukelekahiki ia Kaeloikamalama i kona ike ana 
i ka moo. Ia manawa, lele aku la o Kaeloikamalama me Mokukele- 
kahiki, mai luna mai o Nuumealani, he aina aia i ka lewa. 
Ja hiki ana mai o Mokukelekahiki ma ma ka hale e moe nei ka moo. 
Ta manawa, olelo aku la o Kihanuilulumoku (ka moo) ia Kahalao- 
mapuana, “JT hiki mai auanei keia mau kanaka e lele mai nei i o 
kaua nei, alaila, e luai aku wau ia oe a kau ma ka a-i o Kaeloikama- 
lama, a 1 ninau ae ia oe, alaila, hai aku oe, he kama oe na Jaua, a i 
ninau mai i ka kaua hana i hiki mai ai, alaila, hai aku oe.” 
Aole i upuupu iho mahope iho o ka Jaua kamailio ana, halulu ana 
0 Mokukelekahiki laua me Kaeloikamalama ma ka puka o ka hale. 
I nana aku ka hana o ua moo nei, e ku mai ana o Kaeloikamalama 
me ka Jaau palau, 0 Aapahielihonua ka inoa, he iwakalua anana ka 
loa, eha kanaka nana e apo puni. Manao iho la ka moo he luku 
keia, ala nae e oniu’ana o Kaeloikamalama i ka laau palau i ka 
welau o kona lima. 
555 
